വികസനത്തെ തുരങ്കം വയ്ക്കുന്നവര്ക്കെതിരേ വിശ്വാസികളും മതേതര സംരക്ഷകരും ഒന്നിക്കണം കൊടുങ്ങല്ലൂര്: കൊടുങ്ങല്ലൂരിന്റെ വികസനത്തെ തുരങ്കം വെക്കുന്ന ആര്എസ്എസ്, ബിജെപി സംഘത്തിന്റെ ഗൂഢശ്രമങ്ങള്ക്കെതിരെ കൊടുങ്ങല്ലൂരിന്റെ വികസനം ആഗ്രഹിക്കുന്നവരും വിശ്വാസികളും മതേതര സംരക്ഷകരും ഒന്നിക്കണെമെന്ന് സിപിഎം ഏരിയ കമ്മിറ്റി ആവശ്യപ്പെട്ടു. ചരിത്രമുറങ്ങുന്ന കൊടുങ്ങല്ലൂരിലെ ശ്രീ കുരുംബ ഭഗവതി ക്ഷേത്രം വികസനത്തിന്റെ കാര്യത്തില് പിന്നിലാണ്. പൗരാണികമായ ഈ ക്ഷേത്രവും ക്ഷേത്രസമുച്ചയങ്ങളും സംരക്ഷിക്കപ്പെടേണ്ടത് കാലഘട്ടത്തിന്റെ ആവശ്യമാണെന്ന് ഏരിയ കമ്മിറ്റി പ്രസ്താവനയില് പറഞ്ഞു. മുസിരിസ് പൈതൃകപദ്ധതിയില് അഞ്ച് കോടി 11 ലക്ഷം രൂപയുടെ വികസന പ്രവര്ത്തനങ്ങളാണ് ക്ഷേത്രത്തില് നടന്നു വരുന്നത്. ഇതിനെ തകര്ക്കാന് വാശ്വാസികളില് തെറ്റ് ദ്ധാരണ പരത്തുന്ന പ്രചരണമാണ് ആര് എസ് എസും ബി ജെ പി യും നടത്തുന്നത്. പരിപാവനമായ ഈ പൈതൃക ക്ഷേത്രം സംരക്ഷേിക്കേണ്ടതും വികസന പ്രവര്ത്തനങ്ങള് നടത്തേണ്ടതും കൊടുങ്ങല്ലൂര് ജനതയുടെ ആവശ്യമാണ്. ഇതിനെതിരെയുള്ള പ്രചരണങ്ങള് തള്ളിക്കളയണമെന്നും സി പി എം ഏരിയ സെക്രട്ടറി പി.കെ. ചന്ദ്രേശേഖരന് ആവശ്യപ്പെട്ടു.